Eelneval nädalal said talvekorterisse toimetatud ka osad lambad. Selleks ehitasime traktorikäru servad laudadega veidi kõrgemaks. Kuna käru on üsna väike, pidime 13 lamba transportimiseks tegema kaks sõitu. Kõige suurem probleem oli lammaste püüdmine. Lambad olid piisavalt targad, et mitte peale esimese looma püüdmist sara alla minna. Siiski  õnnestus meil lõpuks nad sinna meelitada, ja nii hästi, et nad läksid talledega lammaste jaoks ehitatud nurka. Saime nad sinna kinni panna seniks kuni kõik soovitud lambad olid ära viidud. Ülejäänud lambad, jäär koos 12 noore ja kolme vanema utega, jäid veel mõneks ajaks suvekorterisse, kus neil on võimalus iga päev soovi korral väljas käia.